**פרוטוקול ישיבת הנהלה כלכלית מס' 10.19 מתאריך 20.8.19**

* + - 1. הוצג דו"ח מנכ"ל.
      2. **דו"חות תמחיריים חצי שנתיים**:

1. חנות – שיפור ביחס לאשתקד. אי בהירות לגבי המלאי בתכנית.

כניסה לפרויקט חונכות עם "מעוף" – יגיע לעדכון בהנהלה.

1. בננות – ירידה בהוצאות מים ועבודה. השותפות התפעולית עם בית זרע עובדת כראוי. חיסכון בכוח אדם ניהולי. נבדקת תכנית למקסום שטחי הבננות.

מחירים גבוהים במחצית השנה השנייה. צפי לרווח גבוה מהתכנית ומאשתקד.

1. רפת:

* חלב – אשתקד היכתה שנה קשה מקצועית, ואת אותותיה רואים כעת. מחלה המיתה 18 עגלות והרות והכריחה להשאיר פרות פחות טובות במקומן. הדבר לא התבטא בתמחיר אשתקד אבל כעת משפיע על ייצור החלב – 300 אלף ₪ פחות מהתכנית. צפי לעמידה במכסה עד סוף השנה ללא 200,000 ליטר רזרבה שתוכננו.
* בשר – מכירה זהירה להוצאת החלשות, קושי במכירה בגלל הסגר מחלות (קטרת, שחפת…). בסך הכול שנה לא פשוטה עם הרבה אתגרים וחיסונים לא מתוכננים (עלייה בסעיף הווטרינריה).
* השקעות – נעמוד בתכנית.
* מזון – כנ"ל.
* עבודה – מעט מעל התכנית. בסך הכול – צפי לעמידה בתכנית. בקנה שיתוף פעולה עם דגניה ב' (סעיף 4).

1. מנהל וכלליות – להוציא מהדו"ח 1,449 אלף ₪ שִערוך חלקנו ברווחי משקי עמק הירדן. לבדוק השכרת קומה א' בטולגל והוצאת 35 אלף ₪ קו מקורות (שייך לאשתקד).
2. לול – מצב ענפי קשה מאוד. ירידת מחיר מ-0.5 ₪/ק"ג ל-0.48 ₪/ק"ג. מדגר שיווק נוכחי קטן ב-5%. אין צפי לשיפור בהמשך השנה.
3. מטעים:

* גד"ש – מעל התכנית ופחות מאשתקד. בכלל המטעים חסכנו מים ודשן בזכות חורף גשום.
* תמרים – פער בלולבים ובאבקה, לולבים מכרנו מראש מתחת לתכנית. אבקה נשארה במלאי, וננסה לממשה בעונה הבאה. בבהרי ובמג'הול קיבלנו מעל התכנית. עמידה בתקציב העבודה על ידי ניוד בין הענפים וירידה במיכון על ידי מכירת טרקטור עתיר הוצאות. מניידים כלים ועובדים בין הענפים, ומתאמצים להתייעל. צפי לעמידה בתכנית. בחצי שנתי לא עמדנו בהכנסות, אך עמדנו בתקציב ההוצאות.
* אבוקדו – הכנסות מעט מעל התכנית כתוצאה מקטיף 2018 מאוחר שגלש לפברואר 2019. צפויים להגיע העונה (2019) ל-1,000 טון (מתוכם 900 עד סוף השנה). השטח בסירין נראה מצוין.
* לימון – אחרי שנה קשה שבה שלחנו פרי ליצוא כי השוק המקומי היה מוצף צפויה שנה מצוינת. אין פרי בדרום, המחירים גבוהים, ולא ממהרים לקטוף. עובדים עם שני משווקים מקומיים.
* אשכולית – ירידה בהוצאות. הוצאות העתקת חלקה נרשמו. טרם בוצע זיכוי מול מנהלת הבנייה.
* שקדים – לאחד שנה קטסטרופלית צפויה שנה טובה. צפי לעמידה בתכנית. נחתם הסכם מכירה עם חברת ניר.
* זיתים – שנת ON, 800-700 טון פרי. מחיר השמן צפוי לרדת. חלק ירד למאכל ויחסוך הוצאות מסיק.
* כרם – אנו בעיצומו של בציר. היבול כמצופה. חריגה בעבודה. (לבדוק אם אין חיובים בגין כרמים צעירים.)
  + - 1. בדיקה כלכלית למיזוג רפתות עם דגניה ב'- כחלק מהדיון על הרפת בסעיף קודם הוצג הנושא, כולל הצעת התקשרות עם מבט יועצים+צנובר.

החלטה: אושרה הזמנת העבודה.